Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 729

4. évfolyam A Társadalomismeret tanulásának céljai a 4. évfolyamon Tanulják meg a tanulók a család szokásaival és mindennapjaival kapcsolatos élményeiket, tapasztalataikat, ismereteiket feldolgozni, rendszerezni. Tanulják meg a családi adatok számbavételét és a családi munkamegosztás, napirend megfigyelését, leírását. Ismerkedjenek meg a családi költségvetéssel. Példák alapján tanulják meg értelmezni a család jogait. Szerezzenek ismereteket és tapasztalatokat a helyi társadalom működéséről, valamint a helyi önkormányzat, továbbá egy helyi társadalmi vagy politikai szervezet és vallási szervezet munkájáról. Tanulják meg számba venni a hátrányos helyzetben lévők gondjait, problémáit, azok megoldásának lehetőségeit. Szerezzenek ismereteket az állam és társadalom fontosabb jellegzetességeiről. Ismerkedjenek meg a helyi országgyűlési képviselő munkájával. Szerezzenek információkat az Országgyűlés, a kormány és a minisztériumok munkájáról. TEMATIKUS TANANYAG TANULÁSI PROGRAM TELJESÍTMÉNY MINIMÁLIS OPTIMÁLIS I. A CSALÁD A CSALÁD SZOKÁSAIVAL ÉS MINDENNAPJAIVAL KAPCSOLATOS ÉLMÉNYEK, TAPASZTALATOK, ISMERETEK FELDOLGOZÁSA 1. Családi adatok; munkamegosztás, napirend a családban Családi adatok számbavétele; a családi munkamegosztás és napirend megfigyelése és leírása Fel tudja sorolni a családi adatait, a családtagok munkamegosztását és napirendjük elemeit. Önállóan értelmezni tudja a munkamegosztás és napirend fontosságát a családban. 2. A családi költségvetés Családi költségvetés készítése és elemzése El tudja mondani saját családja költségvetésének fontosabb elemeit. Elemezni tudja és össze tudja hasonlítani a különböző költségvetések eltérő elemeit. 3. A család jogai A család jogainak megismerése és értelmezése példák segítségével Fel tudja sorolni a lényeges családi jogokat. Értelmezni tudja a család jogait tetszőleges esettanulmányok kapcsán. 4. A család közös együttléte: kulturális és ünnepi szokások a családban Kulturális és ünnepi szokások megismerése tapasztalatok és példák segítségével El tudja mondani saját családja kulturális és ünnepi tevékenységeit. Értelmezni tudja a család kulturális és ünnepi szokásainak jelentőségét. 5. Nevelés, gondoskodás a családban A nevelés és gondoskodás szerepének értelmezése tapasztalatok és példák segítségével Tudja, mit jelent a nevelés és a gondoskodás a családban. Értelmezni tudja az ember életében a nevelés és a gondoskodás fontosságát és folyamatos jelenlétét. II. A HELYI TÁRSADALOM ISMERETEK TANULÁSA, TAPASZTALATOK SZERZÉSE LÁTOGATÁSOK KERETÉBEN A HELYI TÁRSADALOM MŰKÖDÉSÉRŐL 2006/20/II. szám 1. A helyi önkormányzat A helyi önkormányzat munkájának tanulmányozása látogatások és egyéni tapasztalatok feldolgozásának segítségével (médiafigyelés, riport készítése az önkormányzat és a képviselőtestület tagjaival) Fel tudja sorolni a helyi önkormányzat fontosabb tevékenységeit. Önállóan értelmezni tudja a helyi önkormányzatok munkáját, s be tudja mutatni a kérdéses jelenségeket. 2. Helyi társadalmi és politikai szervezetek Egy helyi társadalmi és politikai szervezet (párt, egyesület, baráti kör stb.) tevékenységének tanulmányozása látogatási tapasztalatok feldolgozásával El tudja mondani a látogatások tapasztalata alapján egy szervezet fontosabb tevékenységeit. Értelmezni tudja a szervezet helyi társadalomban betöltött szerepét. 3. Helyi vallási szervezet Egy helyi vallási szervezet tevékenységének tanulmányozása látogatások és példák segítségével El tudja mondani a látogatások tapasztalatai alapján egy helyi vallási szervezet tevékenységét. Értelmezni tudja egy helyi vallási szervezet működésének jelentőségét az emberek közösségi életében. 4. Szociális problémák (munkanélküliek, létminimum alatt élők, hajléktalanok, betegek) A hátrányos helyzetben lévők gondjainak, problémáinak számbavétele, elemzése tapasztalatok és példák segítségével El tudja mondani, hogy mit jelent a létminimum, s hogy a környezetében milyen lehetőségek vannak a rászorultak, hajléktalanok segítésére. Önállóan elemezni tudja a szociális problémák természetét. III. ÁLLAM ÉS TÁRSADA- LOM ISMERETEK TANULÁSA, TAPASZTALATOK SZERZÉSE AZ ÁLLAM ÉS TÁRSADALOM KAPCSOLATÁRÓL 1. A helyi országgyűlési képviselő A helyi országgyűlési képviselő munkájának megismerése különböző tapasztalatok segítségével (látogatás, riport, médiafigyelés) Meg tudja mondani a helyi országgyűlési képviselő nevét, fel tudja sorolni fontosabb tevékenységeit. Önállóan fel tudja dolgozni a helyi országgyűlési képviselő munkájáról szerzett tapasztalatait. 2. Az Országgyűlés Információk szerzése az Országgyűlés munkájáról a médiafigyelés tapasztalatainak felhasználásával El tudja mondani az Országgyűlés fontosabb tevékenységeit. Értelmezni tudja az Országgyűlés munkáját önálló témafeldolgozás keretében. 3. A kormány és a minisztériumok A kormány és a minisztériumok munkájának számbavétele, értelmezése dokumentumelemzések és médiafigyelések segítségével Meg tudja mondani a kormányfő, a kormány két-három tagjának, és legalább három minisztérium nevét, fel tudja sorolni fontosabb tevékenységeiket. Értelmezni tudja önálló témafeldolgozás keretében a kormány és minisztériumok munkáját. 4. A köztársasági elnök Információk szerzése a köztársasági elnök munkájáról Tudja a köztársasági elnök nevét és fontosabb tevékenységeit. Önállóan értelmezni tudja a köztársasági elnök munkáját. Év végi követelmények

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes